Rob Mounsey

Rob Mounsey (født 2. desember 1952 i Berea i Ohio) er en amerikansk komponist, musikkprodusent og musiker. 

Han vokste opp i Seattle og flere byer i Ohio. 17 år gammal fikk han BMIs studentpris for orkesterverket Ilium, New York, Is Divided Into Three Parts. Han gikk på Berklee College of Music i Boston fra 1971 til 1975. I 1976 flyttet han til New York og gjorde seg kjent som studiomusiker, arrangør og produsent for en rekke kjente artister, blant andre Rihanna, Aaron Neville, Michael Franks, Carly Simon, Natalie Cole, Diana Krall, Steely Dan, Paul Simon, James Taylor, Chaka Khan, Eric Clapton, Madonna, Diana Ross, Donald Fagen, Brian Wilson, Aztec Camera og mange andre. I 1981 spilte han klaverinstrument på Simon and Garfunkels Concert In The Park.

I 1985 spilte han også klaverinstrument i et New-York-basert band kalt Joe Cool med Will Lee, Jeff Mironov og Christopher Parker. De ga ut albumet Party Animals på Pony/Canyon i Japan, etterfulgt av en japansk turné. Mounsey ga også ut tre soloalbum som plateartist: Dig (Sona Gaia, 1990) og to album på sitt eget Monkeyville-selskap, Back in the Pool og Mango Theory. Mounsey var på turné som musikalsk leder og pianist for Idina Menzel på turneen hennes Pops Symphony.

Han har skrevet mye musikk for film og fjernsyn, blant annet Mike Nichols' Working Girl fra 1988 (med Carly Simon), Bright Lights, Big City (med Donald Fagen) og HBO-serien Sex and the City. Mounsey skrev også to sanger for TV-serien Guiding Light. Han har vært nominert til en Grammy Award seks ganger og har vunnet to Emmy-priser.  

 Utvalgt arbeid 
 Billy Porter, «Billy's Back on Broadway» (produsent-arrangør)
 Rihanna, strykearrangement (blant annet hitlåten «Unfaithful»).
 Mary J. Blige, strykearrangement, «Growing Pains»
 Usher, strykearrangement, «Here I Stand»
 Leslie Mendelson, «Swan Feathers» (produsent) (Grammy-nominasjon)
 Deborah Cox, «Destination Moon» (produsent-arrangør)
 Steely Dan, «Gaucho» (arrangør-pianist)
 Donald Fagen, «The Nightfly» (arrangør-klaverinstrument) (Grammy-nominasjon)
 Paul Simon, «Graceland» (hornarrangement på «You Can Call Me Al»)
 Phil Collins, «Against All Odds (Take a Look at Me Now)» (piano og alle klaverinstrument)
 Madonna, «Crazy for You» (arrangør)
 Michael Franks, Passionfruit, Skin Dive, The Camera Never Lies (produsent)
 Aretha Franklin, «Nessun dorma» (arrangør) (Grammy-nominasjon)

 Referanser 

 Eksterne lenker 





Kategori:Komponister fra USA
Kategori:Plateprodusenter fra USA
Kategori:Jazzmusikere fra USA
Kategori:Personer fra Cuyahoga County i Ohio